CELEX: C2006/310/01
Language: sl
Date: 2006-12-16 00:00:00
Title: Zadeva C-149/06: Predlog za sprejetje predhodne odločbe, ki ga je vložilo Corte suprema di cassazione (Italija) 20. marca 2006 — Ministero dell'Economia e delle Finanze, Agenzia delle Entrate proti Porto Antico di Genova SpA

16.12.2006   
            
            
               SL
            
            
               Uradni list Evropske unije
            
            
               C 310/1
            
         Predlog za sprejetje predhodne odločbe, ki ga je vložilo Corte suprema di cassazione (Italija) 20. marca 2006 — Ministero dell'Economia e delle Finanze, Agenzia delle Entrate proti Porto Antico di Genova SpA
   (Zadeva C-149/06)
   (2006/C 310/01)
   Jezik postopka: italijanščina
   Predložitveno sodišče
   Corte suprema di cassazione
   Stranke v postopku v glavni stvari
   
      Tožeči stranki: Ministero dell'Economia e delle Finanze, Agenzia delle Entrate
   
      Tožena stranka: Porto Antico di Genova SpA
   Vprašanji za predhodno odločanje
   
               1)
            
            
               Ali je treba člen 21(3), drugi pododstavek, Uredbe EGS št. 4253/88, kot je bila spremenjena z Uredbo EGS št. 2082/93 (1), po kateri se plačila pomoči končnim prejemnikom opravijo, ne da bi bilo s kakršnimkoli odbitkom ali zadržanjem izplačila mogoče zmanjšati znesek finančne pomoči, do katere so upravičeni, razlagati tako, da teh pomoči ni mogoče všteti niti v davčno osnovo davka na dohodek niti v davčno osnovo drugih davkov, za katere so prejemniki pomoči zavezanci na podlagi nacionalne davčne zakonodaje?
            
         
               2)
            
            
               Če je odgovor pritrdilen, ali potem ta oprostitvena ureditev velja izključno za delež pomoči iz skladov Skupnosti, ali tudi za tistega, ki ga v okviru iste razvojne dejavnosti dodelijo nacionalni, regionalni ali lokalni organi?
            
         
      (1)  UL L 193, str. 20.